പോലീസ് ജീപ്പിന്റെ ഗ്ലാസ് തകര്ത്ത യുവാവ് അറസ്റ്റില് തിരുവനന്തപുരം: മദ്യലഹരിയില് പ്രദേശവാസികളെയും പോലീസിനെയും ആക്രമിക്കാന് ശ്രമിച്ച യുവാവ് അറസ്റ്റില്. ചെങ്കല്ചൂള രാജാജി നഗറില് രാജേഷിനെയാണ് തന്പാനൂര് പോലീസ് അറസ്റ്റ് ചെയ്തത്. കഴിഞ്ഞ ദിവസം രാത്രിയില് ഹൗസിംഗ് ബോര്ഡ് ജംഗ്ഷന് സമീപം ഇയാള് മദ്യലഹരിയില് വ്യാപാരികളെയും പ്രദേശവാസികളെയും ഭീഷണിപ്പെടുത്തുകയും ആക്രമിക്കാനും ശ്രമിച്ചുവെന്ന് പോലീസ് പറഞ്ഞു. നാട്ടുകാരുടെ പരാതിയെ തുടര്ന്ന് സ്ഥലത്തെത്തിയ പോലീസിനു നേരെയും ആക്രമണം നടത്താന് പ്രതി ശ്രമിക്കുകയും പോലീസ് ജീപ്പിന്റെ ഗ്ലാസ് തകര്ക്കുകയും ചെയ്തിരുന്നു. ഓടിരക്ഷപ്പെടാന് ശ്രമിച്ച യുവാവിനെ തന്പാനൂര് സിഐ സനോജ്, എസ്ഐമാരായ രഞ്ജിത്ത്, സുബിന്, എഎസ്ഐ. അനില്കുമാര് എന്നിവരുടെ നേതൃത്വത്തിലുള്ള പോലീസ് സംഘം പിടികൂടുകയായിരുന്നു. കോടതിയില് ഹാജരാക്കിയ പ്രതിയെ റിമാന്ഡു ചെയ്തു.